b'\n_START_ARTICLE_\nSarvisammal\n_START_SECTION_\nUlkon\xc3\xa4k\xc3\xb6\n_START_PARAGRAPH_\nSarvisammal muistuttaa ulkon\xc3\xa4\xc3\xb6lt\xc3\xa4\xc3\xa4n puikkosammalta. Se on yksikotinen ja sill\xc3\xa4 on usein iti\xc3\xb6pes\xc3\xa4kkeit\xc3\xa4, jotka ovat k\xc3\xa4rkiosastaan mustia.\n_START_SECTION_\nLevinneisyys\n_START_PARAGRAPH_\nSarvisammalta kasvaa pohjoisella pallonpuoliskolla, lauhkealla vy\xc3\xb6hykkeell\xc3\xa4 ja havumets\xc3\xa4vy\xc3\xb6hykkeen etel\xc3\xa4osassa. Suomessa sit\xc3\xa4 on tavattu Ahvenanmaalta, Varsinais-Suomesta, Uudeltamaalta, Satakunnasta, Etel\xc3\xa4- ja Pohjois-H\xc3\xa4meest\xc3\xa4 sek\xc3\xa4 Etel\xc3\xa4- ja Pohjois-Savosta ja Pohjois-Karjalasta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nSarvisammal on ihmisen seurassa viihtyv\xc3\xa4 lyhytik\xc3\xa4inen pioneerilaji. Se kasvaa paljaalla hienojakoisella maalla pellonojissa, kasvimailla ja peltoteill\xc3\xa4.'